**Доклад за извършена дейност на читалище**

**„Светлина - 1952” с.Малко Село**

***-------------------------------------------------------------------***

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата. Тук е мястото, където широк кръг деца и възрастни изучават културно - историческото наследство на родния край, занимават се е творчество и ползват различни видове услуги. Културните потребности на малката общност са важни, за да не обезлюдяват селата. Читалището в малките населени места са единствените културни институции и е необходимо, да бъдат приоритет на общината с цел задоволяване културните и духовни потребности на населението. Библиотеката, като част от читалищната структура, организира и реализира много и разнообразни културно - масови мероприятия. Богат е културния календар - много празници, които организираме по местния, общински и национални културни календари.

Чрез самодейните състави читалището спомага не само за запазването на това наследство, но и стимулира интегрирането ни в европейския културен обмен. Целите, които си поставихме се изразяваха в запазването на идентичността на читалището като институция и жизненост чрез обогатяване на социалната и образователна дейност и осигурянане на достъп до глобалното информационно пространство, чрез интернет комуникация и компютърни услуги, но ограничените финансови възможности на библиотеката се отразяват непосредствено върху библиотечното комплектуване. Отоплението на сградата се извършва с твърдо гориво, поради недостиг на средства, не всякога можем да закупим. Както всички библиотеки, и нашето се нуждае от ремонтни дейности, като е необходимостта от смяната на дограмите. Независимо от това, организационния живот и културните прояви в нашето читалище бележат значителни положителни резултати. Библиотеката се помещава в една от стаите на училището. Съвместната дейност на читалището бележи значителен напредък. Отчетени бяха мероприятия по празничния календар на читалището.

Месец Януари: - Провеждане на викторина на тема –„Опознай родината”

- По случай 171 години от рождението на Христо Ботев - четене на произведения за Ботев.

- Месец Февруари: - Отбелязване 146 години от Обесването на Васил Левски - подготвяне на табло.

- Месец Март: - Организирана изложба „Мартеницата - българският амулет за здраве";

- Празнично честване на 8-ми март - международния ден на жената, в който всички жени самодейки получиха цветя от името на читалищното настоятелство.

- Национален празник на република България - 141 години от Освобождението.

Месец Април: - Ден на хумора и шегата - задаване а гатанки

- ,,Денят на книгата" - Изложба на детски рисунки и апликации „Светът през очите на детето”;

Месец Май:

- Честване на празника Гергьовден - участие на събор в с. Ябланово „Герлово пее и танцува"

- Ден на Славянската писменост и култура

- Отбелязване - Денят на Библиотекаря.

Месец Юни: - Международният ден на детето проведохме съвместно с децата от ДГ с много музика., игри и забавления.

- Участие във Фестивал в град Котел.

- Ден на Ботев и загиналите за свободата на България.

Месец Септември:

- 134 години от Съединението на България.

- Ден на грамотността - четене на приказки за малките.

- 111 години от Независимостта на България.

Месец Ноември: - Отбелязване на Деня на Народните будители - презентация за народните будители.

Месец Октомври:

- Ден на учителя - подаряване поздравителни картички.

Месец Декември:

- Конкурс за най-красива сурвакница.

- Честване на Коледа - В празничната програма прозвучаха коледни песни в изпълнение на ДГ. Дядо Коледа раздаде подаръци на участниците.

Българските читалища са наистина уникална форма на човешкото общуване и своеобразни храмове на българската духовност. Читалищата притежават добродетелта да бъдат преносители на светлината, озарила щедростта на дарители и меценати.

Народните читалища са едно от най-високите достижения на българския национален дух, българската просвета и култура. Те са уникална просветна организация с исторически заслуги в национално развитие.

Читалищното настоятелство изказва благодарност. Пожелаваме на всички да съхраним творческия си дух и ентусиазъм, да следваме добрите традиции утвърдени в дълголетната история на читалището и да откриваме нови перспективи за неговото успешно реализиране.